****

**Eesti-sisene LEADER koostööprojekt “Lääne-Eesti koostöö”**

Koostööpartnerid: MTÜ Kodukant Läänemaa ja MTÜ Pärnu Lahe Partnerluskogu

Elluviimise periood: 09.2025 – 31.12.2026

1. **Projekti taustainformatsioon**

Lääne-Eesti rannikualade arengus mängivad olulist rolli kaks LEADER tegevusrühma: MTÜ Kodukant Läänemaa ja Pärnu Lahe Partnerluskogu. Lääneranna vald on ainulaadses olukorras, olles jagatud kahe tegevusrühma vahel – vald kuulub osaliselt mõlema rühma tegevuspiirkonda. See loob praktilise vajaduse tihedamaks koostööks, et vältida kattuvusi, tõhustada ressursikasutust ning ühiselt toetada piirkonna arengupotentsiaali.

Pärnu Lahe Partnerluskogu on juba aastaid juhtinud piirkondlikult olulist turismialast koostööalgatust – **Romantilist Rannateed**, mille lõpp-punkt paikneb **Virtsus**, MTÜ Kodukant Läänemaa tegevuspiirkonnas. See on hea näide olukorrast, kus piirkondlikud algatused ei järgi haldus- või tegevuspiirkondade piire ning vajavad tegevusrühmadevahelist ühisarusaama ja koordineeritud lähenemist.

Mõlema tegevuspiirkonna üldised iseloomustajad on sarnased:

* mereäärne asukoht ning **looduskaitseliselt väärtuslikud alad;**
* **madala asustustihedusega kogukonnad**, kus inimeste vahelised kontaktid ja koostöö; on arengus võtmetähtsusega;
* **vananev elanikkond**, mille tõttu kasvab vajadus kogukondlike algatuste ja kohaliku ettevõtluse toetamise järele;
* **madalam keskmine sissetulek** võrreldes riigi keskmisega.

Samas on piirkonnal mitmeid tugevaid külgi, mida saab arendada ainult koostöös:

* **hea elukeskkond**, mida hindavad nii kohalikud elanikud kui ka siseturismi külastajad;
* rikkalik **kultuuri- ja looduspärand**, mis loob eeldused säästvaks turismiks ja kogukonnapõhiseks ettevõtluseks;
* toimivad **kogukonnad ja vabaühendused**, kes vajavad regulaarset toetust ja inspiratsiooni oma tegevuse jätkamiseks.

1. **Projekti mõju, eesmärgid ja oodatavad tulemused:**

**Projekti üldeesmärk:**

Tugevdada LEADER tegevusrühmade MTÜ Kodukant Läänemaa ja Pärnu Lahe Partnerluskogu organisatsioonilist suutlikkust, süvendada piirkondade vahelist koostööd ning luua eeldused kogukondade ja ettevõtjate võimestamiseks ja ühiste algatuste tekkeks.

### ****Projekti alameesmärgid:****

1. **Tugevdada tegevusrühmade juhtorganite ja tegevmeeskondade strateegilist koostööd,** suurendades teadlikkust piirkondlikest arenguvajadustest ja koostöövõimalustest.
2. **Suurendada LEADERi toetust saanud algatuste ja kogukondade nähtavust**, tuues esile edulood ja võimaldades vahetut kogemuste jagamist piirkondade vahel.
3. **Toetada võrgustumist ja teadmussiiret kogukondade, organisatsioonide ja ettevõtjate vahel**, et soodustada koostööd nii kohalikul kui ka piirkondadevahelisel tasandil.
4. **Jagada inspireerivaid praktikaid ja arendada ühist arusaama maaelu arendamisest,** toetudes piirkondade sarnastele väljakutsetele nagu hajus asustus, vananev elanikkond ja piiratud teenuste kättesaadavus.
5. **Vähendada tegevuste dubleerimist ja parandada koostöö koordineeritust** kahe tegevusrühma vahel, eriti Lääneranna valla ühispiirkonnas.
6. **Luua strateegiline alus tulevikukoostööks, sh rahvusvahelisel tasandil**, osaledes rahvusvahelistel seminaridel ja algatades kontaktide loomist välispartneritega.

**Kasusaajad:**

* MTÜ Kodukant Läänemaa ja Pärnu Lahe Partnerluskogu liikmed
* Kohalikud omavalitsused
* Kogukondade eestvedajad ja vabaühendused
* Ettevõtted

1. **Tegevused**

Projekti tegevused jagunevad ühistegevusteks, mida viivad partnerid ellu ühiselt ning lisategevusteks, mille sisu ja eelarve on määrab iga Partner ise.

* 1. **Ühistegevused** 
     1. Tegevusrühmade juhatuste ja tegevmeeskondade seminar

Kirjeldus: Projekti perioodil toimub vähemalt üks ühine seminar, mille käigus kaardistatakse kahe tegevuspiirkonna ühisosad, seatakse koostööfookused ning planeeritakse järgmisi ühistegevusi. Seminaril osalevad mõlema tegevusrühma juhatuse liikmed ja tegevmeeskonnad.

Eesmärk: Tugevdada kahe tegevusrühma strateegilist koostööd, ühtlustada arusaamu piirkondlikest arenguvajadustest ning kavandada edasist koostööd tõhusamalt ja sihipäraselt.

* + 1. LEADER objektide avatud uste päevad

Kirjeldus: Mõlemas tegevuspiirkonnas korraldatakse kokku vähemalt neli temaatilist avatud uste päeva, mille käigus tutvustatakse piirkonnas LEADER-toetuse abil ellu viidud projekte. Üritused on suunatud tegevusgruppide liikmetele ja kogukondadele. Ühe teemapäeva osalejate arv on kuni 30 inimest.

Eesmärk: Suurendada kogukondade teadlikkust LEADERi võimalustest, jagada häid praktikaid, tõsta projektide nähtavust ning luua võrgustikke piirkondlike algatajate vahel.

* + 1. Eesti-sisene õppereis ja ühisseminar

Kirjeldus: kahepäevane Eesti-sisene õppereis väljaspool partnerite tegevuspiirkonda, mille käigus toimuvad LEADERi parimate praktikate külastused ning ühisseminar osalejatele. Prognoositav osalejate arv kuni 30 inimest.

**Eesmärk:** Võrgustada tegevusrühmade liikmeskondi, tutvustada erinevate piirkondade arendusmudeleid ja toimivaid lahendusi, tugevdada koostööd Eesti-sisese LEADER-võrgustiku sees ning luua inspiratsiooni uute algatuste elluviimiseks.

* 1. **Kodukant Läänemaa lisategevused:**
     1. Kodukant Läänemaa liikmete aastalõpuüritus

Kirjeldus: Ühepäevane üritus KKLM piirkonnas

Eesmärk: edendada koostööd liikmete vahel ja tõsta teadlikkust piirkonnas ellu viidud projektidest.

* + 1. Perioodi 2024-2023+ LEADER teatmiku ja kommunikatsioonimaterjalide loomine

Kirjeldus: Koostatakse perioodi 2014–2023+ LEADER projektide teatmik, mis koondab info edukatest algatustest. Täiendavalt toodetakse kuni viis artiklit piirkonna turunduseks ning üks kuni 5-minutiline tutvustav videoklipp.

Eesmärk: Tõsta piirkonna LEADER tegevuse nähtavust, toetada tulevaste projektide ideede genereerimist ja tugevdada piirkonna positiivset kuvandit läbi selge ja atraktiivse kommunikatsiooni.

* + 1. Projektijuhtimine

KKLM projektitegevuste koordineerimine ja info jagamine, korralduslikud küsimused, osalejatega kokkulepete tegemine ja info vahetamine jms. Koostöö koordineerimine projekitegevustes osalevate organisatsioonide vahel. Projekti aruandluse koostamine.

* 1. **Pärnu Lahe Partnerluskogu lisategevused**
     1. PLP liikmete õppereis Poola

Kirjeldus: Korraldatakse õppereis Poola valitud LEADER piirkonda 2025. aasta septembris. Programm keskendub LEADER projektide tutvustusele, kohalikku toorainet vääridavate ettevõtete edulugudele ja kogukonna arengu headele praktikatele ning võrgustamisele Poola partneritega. Prognoositav osalejate arv 35.

Eesmärk: Saada uusi teadmisi ja inspiratsiooni LEADERi rakendamisest teistes riikides, jagada Eesti kogemust ning arendada rahvusvahelise koostöövõimekust. Erilist tähelepanu pööratakse kogukondade võimestamisele, innovatsioonile ja jätkusuutliku maaelu edendamisele.

* + 1. Rahvusvaheline koostööseminar LINC 2026 ja 2027

Kirjeldus: PLP osaleb LINC koostööseminaril 2026. aastal Lätis (Jūrmala piirkond), ja LINC 2027. aasta koostööseminaril, mille toimumiskoht ei ole hetkel veel teada. Seminarid keskenduvad LEADER koostööle, arukate külade arendamisele ja piirkondade rahvusvaheliste suhete arendamisele. Prognoositav osalejate arv seminari kohta 5 ja kokku 10.

Eesmärk: Luua kontakte rahvusvaheliste partneritega, tutvustada Eesti kogemusi ning arendada koostöövõimalusi, mis toetavad projekti eesmärke, sh kogukondade võimestamist, innovatsiooni ja jätkusuutliku maaelu edendamist.

1. **Eelarve**

|  |  |  |
| --- | --- | --- |
| **Ühistegevused** | | |
| KKLM ja PLP juhatuse ja tegevmeeskonna ühisseminar | Sügis 2025 |  |
| KKLM ja PLP liikmete 2-päevane eesti-sisene õppereis-ühisseminar | Kevad 2026 | Ca 250-300€ osaleja kohta. |
| KKLM ja PLP tegevuspiirkonna LEADER objektide külastuspäevad | Max 4 korda projekti jooksul | Ca 1000-1500€ üks päev |
| **KKLM lisategevused** | | |
| KKLM liikmete aastalõpuüritus? |  |  |
| Eelmise perioodi teatmik + lühivideod? |  |  |
| **PLP lisategevused** | | |
| PLP liikmete õppereis Poola, 35 inimest | September 2025 | 27 000€ |
| LINC 2026 Läti ja LINC 2027 | Juuli 2026- August 2027 | Ca 700-800€ osaleja kohta |